钦定古今图书集成/历象汇编/历法典/第115卷 > 《算法统宗三》 > 考矢量圆图
## 钦定古今图书集成/历象汇编/历法典/第115卷 > 《算法统宗三》 > 考矢量圆图

积却多一十六步，其多者何也？是弦自乘得一千六百步，每百步中多一步，该十六步也。或每《弧矢》内减去四步，只该一百八十八步。又考弧矢田居直田四分之三。

假如《孤矢》田弦长四十步，矢阔八步，问圆中径该若
干？〈又设此问以辨前大小二弧矢虚实之数〉

答曰：“今改正，得径五十六步。”

法曰：置弦长，折半，得二十步，自乘，得四百步，以矢八
步除之，得五十步，加矢八步，共得五十八步。却比前
图径多二步，今减去是也。

今改其数，乃是“细半个圆田”，因弦长而矢短，故虚，数
差不准。

今减二步者何也？是弦长折半得二十步，是十步中
多一步，故减二步也。或云弦长四十步，矢二十步。
问圆径者，置弦四十步，折半得二十步，自乘得四百
步，以矢二十步除之，得二十步，加矢二十步，即得。
此乃是平半圆田，则数再无差矣。

假如圭田中正长六十步，下阔三十二步，问该积若
干？

答曰：“九百六十步。”